NaiveNeuron/SloPal huggingface dataset:
Matovič, Igor, poslanec NR SR (2010-12-07):
Pán poslanec Mikolaj, dosť ma prekvapil váš postoj k rozpočtu, kedy ste vlastne začínali takými rečníckymi otázkami, či by nemala vláda viac šetriť, alebo ste tu hovorili o tom teda, že vlastne v budúcom roku minieme o 28 % viac, ako v skutočnosti zarobíme. A mal som pocit z vás, že teda asi sa chcete pridať ku koaličným poslancom. Ale potom som to pochopil, keď vlastne následne zase ste hovorili o tom, ako chýbajú peniaze tam, tam a tam. Síce žiadny konkrétny návrh som od vás nepočul, ako vlastne tento nejaký rozpor vyriešiť. A naozaj ste mi pripadali ako možno taká schizofrenická manželka, ktorá keď to jedno jej ja, príde za manželom a nástojí na tom, aby jej teda manžel kúpil nejaké nové auto, a o chvíľku to druhé jej ja príde za manželom a nadáva mu, že si berie pôžičky na to jej auto, ktoré chce. Čiže vy si to najprv upracte nejako sám so sebou. Buď držíte stranu koalícii a budete sa správať vlastne zodpovedne voči rozpočtu a budeme tlačiť aj možno na vládu, aj sami na seba, aby sme čím ďalej, tým viac šetrili, alebo na druhej strane budete iba tak do vetra púšťať bonmoty o tom, ako chýbajú peniaze tam, tam a tam. A keď sa chcete správať zodpovedne, tak povedzte, keď chýbajú peniaze tam, kde ich zoberieme, potom v pohode vás do koalície zoberieme.
Lipšic, Daniel, poslanec NR SR (2015-11-13):
Začnem tým posledným. Bude desať uchádzačov, z toho budú piati úspešní. Prečo by mal byť vybratý piaty? Len akože tak, no lebo však nech je. To podľa mňa nie je správna vec. Tak potom dajme výberové konanie preč! A že je to u notárov? To je ešte horšie! Akože máme už nejaké blbé veci v zákonoch, ešte to blbšie urobíme aj v ďalších zákonoch. To mi príde ako argument, ktorý svedčí o čom? Že akože budeme teraz robiť akože beh blbostí: jeden zákon je blbý, tak teraz všetky ostatné urobíme takisto. Ako pri NKÚ že teraz budeme predlžovať funkčné obdobie. Teraz tá legislatíva. Čo, pán poslanec, mi povedzte, potom budete možno vystupovať, ak poslanec neprizve Generálnu prokuratúru k tvorbe svojej novely zákona, čo to bude znamenať? Nebude môcť sa prerokovať zákon v parlamente? Bude jeho iniciatíva obmedzená? Asi nie. To by bolo protiústavné. Tak načo tam potom je?! No ako taká deklarácia, že, joj, bolo by to pekné, keby to tak pekne fungovalo. To je prvá poznámka. A druhá k tej transparentnosti. Veď v tom návrhu už pri prokurátoroch je deklarácia blízkych osôb, vo vládnom návrhu, ale len na prokuratúre. Tak dajme tam, že len na tej okresnej, kam sa hlási. To znamená, že keď sa hlási do Kubína, tak len v Kubíne, a keď v Námestove má otca, mamu, bratranca, nevadí. Myslím si, že je tam presne napísané, aké to má následky, sa to zverejní, je to transparentné, nikoho to nediskriminuje, vo výberovom konaní je, a keď je proste úspešný, môže byť vymenovaný, to nie je diskriminácia. Ale keď vieme, aký je problém, a teda extrémny problém s rodinkárstvom v justícii, tak sa tváriť, že neexistuje a že by to nemalo byť aspoň pod dohľadom verejnosti, je podľa mňa nesprávny argument.
Bugár, Béla, podpredseda NR SR (2018-12-06):
Pán poslanec Zelník.
Saloň, Marián, poslanec NR SR (2021-06-16):
Pán kolega Žiak, ja sa chcem poďakovať za vaše hodnotové vystúpenie. Fakt myslím si, že to bude nieže v top trojke, to je, to je jednotka za tie dva dni, čo tu rokujeme, a minimálne klub SaS by sa mal zamyslieť nad tým, že by vás, že by pani Zemanovú ako odborníčku na obranu a bezpečnosť v našom výbore mal nahradiť vami, lebo vy si to určite viac zaslúžite. Je vás škoda tam, kde ste. A, viete, keby nebolo Fica, tak vy ani nemáte v podstate o čom hovoriť. Celý váš príhovor bol o tom, lebo Fico. (Reakcia z pléna.) To neni, to je Bohu dík, lebo preto Fico zostal v politike, viete prečo? Presne kvôli takým, ako ste vy. Keď ste chceli vystúpiť a ste chceli obhajovať pána ministra, tak ste mali vystúpiť vecne a obhajovať ho vecne. Ale zase obhajovať pána ministra tým, že lebo Fico, veď to už nepomáha ani samotnému ministrovi. Čo pán minister má z toho, že vy tu ho budete obhajovať tým, že sa tu budete stále oháňať Ficom? Tak skúste sa pripraviť na vaše vystúpenie, konštruktívne vystúpte a povedzte k veci, k tomu, čo sa tu argumentuje, a nie tu budete stále vymýšľať nejaké sprostosti a stále dookola a dookola to isté točiť. Myslíte si, že minister je z toho nadšený, že tu sa oháňate, lebo Fico?! (Reakcia z pléna.)
Šefčík, Marek, poslanec NR SR (2022-12-20):
Hlasovali sme o všetkých pozmeňujúcich návrhoch z informácie a z rozpravy. Pán predsedajúci, dajte, prosím, hlasovať o postúpení návrhu zákona do tretieho čítania ihneď.
Laurenčík, Milan, podpredseda NR SR (2022-03-18):
Faktické poznámky neboli. Teraz do rozpravy vystúpi pán poslanec Marian Kotleba, nech sa páči.
Zmajkovičová, Renáta, podpredsedníčka NR SR (2012-10-17):
Ďalším písomne prihláseným je pán poslanec Fronc. Nech sa páči, pán poslanec.
Podmanický, Ján, poslanec NR SR (2018-10-24):
Dajte, prosím, hlasovať o pozmeňujúcom návrhu pána poslanca Róberta Madeja.
Novotný, Viliam, poslanec NR SR (2013-02-13):
Ďakujem pekne. Štefanovi Kuffovi chcem povedať len toľko, že ja rozumiem tomu, čo hovoril, a chápem, aj mnohé z tých jeho argumentov sú logické. Len možno aj na tomto príklade tohto návrhu zákona je možné povedať, že, milý Štefan, tak je to niekedy v politike. Neexistuje dobré rozhodnutie pre všetkých, niekedy musíš prijať rozhodnutie pre niekoho dobré a pre niekoho zlé. Len mali by sme sa v takej chvíli, a ty mi budeš veľmi dobre rozumieť, držať pravdy. Držať pravdy. A pravda je možno v tom, že je lepšie, ak bude mať veľa ľudí jeden príjem, ako keď bude mať len niekoľko ľudí dva príjmy. A to je pravda. Máme 190-tisíc, keď som dobre čítal štatistiku, mladých ľudí do 29 rokov, ktorí si nevedia v tejto krajine nájsť prácu. Veľa stredoškolsky a vysokoškolsky vzdelaných ľudí. Viete, kto je najohrozenejšia sociálna skupina na Slovensku, dámy a páni, milí kolegovia zo strany SMER? Nie sú to dôchodcovia, ale mladé rodiny s deťmi. A teraz si predstavte, že mamička je na materskej a otec nemá prácu. Ako rád by pracoval za 400 euro, veľmi rád by chodil do práce. A aj sa hlási, aj sa snaží nájsť si túto prácu, len ten problém je, že na tej práci pracuje niekto, ktorý zároveň poberá dôchodok. O to tu ide. A možno ak naozaj títo ľudia zastávajú iba pozície, ktoré nebudú zaujímavé pre mladých ľudí, lebo sú slabo platené, minimálne tým, že sa zrieknu svojho dôchodku, ušetríme pre zmenu v Sociálnej poisťovni. Čiže toto má aj druhú stranu, táto minca. Chcel som len povedať, že tieto rozhodnutia nie sú jednoduché, ale ja si myslím, že pani predkladateľka ide po pravde. A mali by sme to podporiť.
Bugár, Béla, podpredseda NR SR (2010-12-01):
Ďalej v rozprave vystúpi pán poslanec Ondruš. Pripraví sa pán poslanec Kaník. Nech sa páči.
Dostál, Ondrej, poslanec NR SR (2024-04-19):
Ja na rozdiel od pána poslanca Grendela rozumiem tomu, čo chcel pán poslanec Malatinec so svojím vystúpením povedať, ale teda tiež nerozumiem tomu, akým spôsobom táto novela, resp. novela po schválení pozmeňujúceho návrhu prispeje k vyriešeniu tých problémov, o ktorých on hovoril. Jedna vec je, že či, či naozaj je to tak, ako hovoril, a k tomu sa ešte vyjadrím, ale, ale keby to tak aj bolo, tak to, že sa zmení zloženie rady, že tam bude mať väčší vplyv ministerka kultúry, zaručí, že budú regionálne rovnomernejšie rozdeľované podpory z fondu? Ja si to, ja si to teda nemyslím, že to by bolo riešenie. Ak je problém to, čo ste povedali, tak to riešenie nie je to, s ktorým, s ktorým prichádza koalícia. A teraz k tomu rozdeleniu. Ja mám k dispozícii štatistiku rozdelenia podpory podľa krajov za roky 2016 až 2023 a úspešnosť žiadostí v percentách v rámci jednotlivých krajov je od 52 % do 60 %. Nie je to, že Bratislava by dostávala 80 % a iné kraje by dostávali po 20 % z tých, čo si požiadajú, samozrejme. Čiže Banskobystrický kraj 59 % úspešnosti, teda pomer žiadostí a počet podporených, Bratislavský 58 %, Košický 55 %, Nitriansky 56 %, Prešovský 52 %, Trenčiansky 57 %, Trnavský 56 %, Žilinský 60 %. To nie sú nejaké dramatické rozdiely, a teda ako, ako sa potom majú vyrovnávať tie regionálne rozdiely, že bude, bude napriek tomu, že je viacej žiadostí z nejakého kraja, tak mu dáme menej a nebudeme prihliadať na to, aká je kvalita projektu, projektov? Aké je to riešenie? (Potlesk.)
Laššáková, Jana, podpredsedníčka NR SR (2014-10-21):
Pán poslanec Bugár.
Grendel, Gábor, podpredseda NR SR (2022-11-10):
V rozprave teraz vystúpi ako prvý písomne prihlásený pán poslanec Boris Susko. Pripraví sa pani poslankyňa Mária Kolíková.
Bittó Cigániková, Jana, poslankyňa NR SR (2023-06-21):
Ondro, no tam sa zbytočne prihováraš, to tam je tma, zhasnuté, nič. Celú dobu som na teba pozerala. Presne tak, jak keď ja idem dávať granule môjmu psovi, taký ten výraz, no nič tam nenájdeš. Takže keď sme pri tých citátoch, tak ja by som povedala jeden od Bernarda (správne: Bertranda, pozn. red.) Russella, že je smutné, že hlupáci sú takí sebaistí a ľudia múdri plní pochybností. Toľko poviem aj k Vlaďke a toľko možno aj k tej pani prezidentke.
Baránik, Alojz, poslanec NR SR (2021-09-30):
... prokurátorov sa naraz nepodpíše, ale to stanovisko musel niekto vytvoriť, musel ho niekto spísať, musel niekto zorganizovať to, aby tá podpora vznikla. Čiže vy si vytvárate alternatívnu realitu a to potom nás tu kŕmite ako niečo, s čím by sme sa všetci mali akosi zmieriť (ruch v sále a zaznievanie gongu) alebo zjednotiť. Avšak fakt... fakty nepustia. Fakty sú, že tá predstava o tom, ako vy fungujete, je objektívne neprijateľná.
K. Tóthová, poslankyňa: (2006-12-08):
S jedným, s čím nemôžem súhlasiť, je vaša veta, že peniaze unikajú na plnenie predvolebných sľubov, ktoré ľuďom nepomôžu. Zdôrazňujem, ľuďom nepomôžu. Pán poslanec, tu nemožno s vami súhlasiť, pretože sa pýtam, nepomôže zvýšenie príspevku pri narodení o 11-tis. korún pri prvom dieťati? To nepomôže ľuďom? Ďalej, nepomôže mladým ľuďom zníženie hypotekárnych úverov z príspevku rozpočtu? Nepomôže ľuďom starším príspevok na bývanie, ktorí sú finančne skutočne takmer na dne a žijú v sociálnych zariadeniach? A nepomôže tých 700 mil., ktoré musíme za vás uhradiť invalidom, pretože ste im  protiústavne znížili to, načo mali právny nárok? Ak si myslíte, že toto všetko nepomôže ľuďom, tak nepoznáte život na Slovensku, a preto ste pokojne konštatovali situáciu, že sa sociálna tieseň veľkého počtu obyvateľov zhoršovala. Ja som veľmi rada, že sú tu položky, ktoré ľuďom pomôžu. (Potlesk.)
Bugár, Béla, podpredseda NR SR (2017-03-30):
Ďakujem za faktické poznámky. Pani poslankyňa Jurinová, viete, po 25 rokoch v politike, keby ste aj chceli, by som nevedel už vyplakávať. Bohužiaľ, viete, to človek dostáva facky od A po Z z jednej, druhej strany, takže to už takto nefunguje, aspoň teda u mňa nie. Ja som nehovoril, že opozícia nechce zrušiť, ja som hovoril o tom, že akým spôsobom spochybňuje to možné zrušenie. A v tomto je obrovský rozdiel. Pán kolega Osuský, viete, Kováč mladší, vieme prečo dostal milosť. To znamená, že nemá sa čoho báť, on dostal milosť preto, aby mohol vycestovať, aby nemecké súdy, aby sa rozhodli a nakoniec zastavili jeho stíhanie, dokonca nebol ani ako priamy účastník, len ako svedka vypočuli. To znamená, že toho sa nemusíme báť. Len my hovoríme o princípe, nehovoríme, že nemôže, ale ak urobí, aby bola možnosť, aby Národná rada to preskúmala a Ústavný súd buď odobrí, alebo povie, že v prípade milosti, lebo milosť je niečo iné ako amnestia, v prípade milosti ste pochybili. Ale v prípade amnestií, viete, vy potrebujete mať svedectvo o tom, že Lexa a company budú poprípade protestovať? Vy ešte potrebujete?! Ja už dávno nie.
Hort, Milan, podpredseda NR SR (2011-02-08):
Pani poslankyňa Zuzana Aštaryová, nech sa páči.
Bugár, Béla, podpredseda NR SR (2018-12-05):
Nech sa páči, prezentujme sa a hlasujeme. (Hlasovanie.) Prítomných 142, za 78, proti 36, zdržalo sa 28 poslancov. Niekto z poslancov dostal záchvat, ako vidím a počujem. Ale návrh sme schválili . (Ruch v sále.) Prosím teraz pána poslanca Zelníka, aby uviedol hlasovanie o návrhu uznesenia k návrhu rozpočtu Úradu pre dohľad nad zdravotnou starostlivosťou na roky 2019 až 2021 (tlač 1185).
Bugár, Béla, podpredseda NR SR (2018-11-27):
Ďakujem. Otváram rozpravu a pýtam sa, či sa hlási niekto do rozpravy. Nie. Vyhlasujem ju skončenú. Máte slovo.
Hlina, Alojz, poslanec NR SR (2014-12-11):
Ďakujem veľmi pekne. Vážená pani predsedajúca, len veľmi kratučko. Kolega Kuffa, keby to bolo tých 50 rokov. Viete, úplne cynicky je definovaná tlecia doba na 10 rokov. 10 rokov je tlecia doba. Môže sa, myslím, upraviť v závislosti (reakcia spravodajcu), pri hrobe je 10 a môže sa meniť v závislosti od podložia. A proste je to enormný cynizmus. Proste keď si predstavíte, že už po 10 rokoch, tak spomienka na toho človeka je relatívne živá aj po 10 rokoch. A už k nemu namiesto neho môžete pochovať niekoho iného. Nechcem sa, ja som aj v dôvodovej správe, ja verím, že si nikto nedal tú prácu, že si ju prečítal. Ja som ju končil, že s ohľadom na citlivosť témy sa v tejto dôvodovej správe neuvádzajú niektoré situácie, ktoré v rámci aplikačnej praxe podľa v súčasnosti platného zákona nastávajú. Neuvádzal som ich, ale viem ich a neurobím to, že ich tu budem rozprávať, že čo aké nastávajú. Je to naozaj necitlivé, je to hrubo necitlivé. Je to výrazom nášho obrovského cynizmu, že tieto zákony tu prešli v takejto podobe, ako prešli. A ja vám garantujem, tak že, možno to vyznie zvláštne, ale toto sa musí zmeniť. A ja urobím všetko preto, aby sa to zmenilo. Takto to zostať nemôže.
Hlina, Alojz, poslanec NR SR (2012-05-09):
Ďakujem pekne. Pán podpredseda vlády bol korektný v dĺžke príspevku, ale menej korektný bol v tom, čo sa pýtal. Mne to prišlo tak trošku nekorektné sa pýtať, že či takýmto spôsobom. To mne príde ako ten neoboľševizmus, o ktorom chcem rozprávať, že hľadať riešenia tam, kde nie sú. To znamená, neobjednám tlač, ja neviem, znížim počet poslancov, adoptujem si rómske dieťa, to sú také veci, ktoré sú absolútne neštandardné a so systémovým nejakým riešením nemajú nič spoločné. To je také, fakt mi to príde, skúsim to zanalyzovať v tom, v tej rozprave potom. Ďakujem.
Hudacký, Ján, poslanec NR SR (2014-06-10):
Ďakujem pekne. Pán predseda, ja si dovoľujem pripomenúť členom výboru pre hospodárske záležitosti, že riadne zasadnutie výboru bude dnes o 12.00 hod. v priestoroch výboru. Ďakujem pekne.
Krajčí, Marek, poslanec NR SR (2022-09-20):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Poliačik, Martin, poslanec NR SR (2017-10-13):
... že ma potrebuje.. Pán Číž, buďte ticho.
Pročko, Jozef, poslanec NR SR (2022-06-24):
Tak ako, ako sme zvyknutí pri Sujovi, to je klasika, zase obrátil moje slová. Vôbec som to, vôbec... absolútne obrátil moje slová. To je, to je základ jeho, jeho činnosti. Tuná človek, ktorý naozaj jednoducho nič nebude robiť, len to, že bol tu problém s Rómami, tak bola rómska karta. Teraz bude Budaj, potom príde niečo iné. Ale žiadne riešenia! Suja, vy ste nepriniesli žiadne riešenie. Vy ste neposkyt... nič ste povedali. Vy odvolávate pána Budaja za to, že sú medvede premnožené, ale vy ste nepriniesli ani jedno riešenie, čo s tým. Ani jedno. To, že strieľať, to vedia všetci. Ale dajte riešenie. Na tom stretnutí, na tej Poľane bolo 15 odborníkov. Aj vaši priatelia tam boli zo SMER-u, ale žiadne riešenie ste nepriniesli, Suja s Mazurekom. Čo tu predvádzate, nadávate Budajovi do bláznov, do psychopatov, urážate jeho minulosť. Všetci vieme, akú máte vy minulosť, akú má minulosť Mazurek. Vy mi rozprávate o tom, že som prebehol, vaša mantra je, že som prebehol pred 25 rokmi holý po námestí, áno, v relácii, bola obrovskú sledovanosť. Ale spomeňte tú vašu kolegyňu, ktorá sa na internete ponúkala, vašu stranícku kolegyňu, ktorá sa s manželom ponúkala na bisexuálne chúťky holá. Čo ju nespomeniete?! Prečo nespomeniete vašich straníckych kolegov, ktorí holí ponúkali svoje sexuálne chúťky?! Dehonestujete ľudí na základe ich minulosti. Vaša minulosť, Suja, je katastrofálna. Celá, celá Detva sa vás bojí! V Detve je chlapec, ktorým ste zničili život, Suja, a polícia potvrdila, že ste ho zmlátili! Ten chlapec je psychicky do konca života narušený! To ste vy Suja, agresor a zlý človek!
Érsek, Árpád, minister dopravy a výstavby SR (2019-06-27):
Ďakujem. Pán poslanec, zavádzate. Vás budem citovať teraz, čo ste povedali v roku, 2. 2. 2018, keď sme spúšťali tento zákon. Viete, pamätáte sa? Ani ja som sa nepamätal, ale nechal som to vytiahnuť: „Zdôrazňujeme, že naozaj aj Poliaci tento krok urobili, že išli do takej bezbrehej liberalizácie, a štatistiky hovoria, že došlo k nárastu úmrtí z dôvodu zlého technického stavu vozidiel.“ Že „pozor na vraky, ktoré môžu jazdiť na našich cestách z dôvodu, že prešli estékáčkou a nie sú vo vyhovujúcom stave“. Pán kolega, mám pokračovať? Pokračujem: „Žiaľ, musím dať aj ten opačný názor, ktorý ľudia, ktorí dlhé roky sa zaoberajú týmto biznisom, hovoria, že tam je vysoký podiel tohto ľudského posúdenia, pokiaľ ide o to, že či auto prejde alebo neprejde technickou kontrolou. No ak sa spustí táto bezbrehá liberalizácia, bude to znamenať, že skutočne si budú konkurovať nielen cenou, čo vnímame ako pozitívne“, a že ako bude mať lacnejšie tie technické kontroly, len, žiaľ, určite dôsledkom toho že „znižovanie kvality vykonávania týchto technických kontrol“. Pán poslanec, to ste vy povedal vtedy, keď sa tento zákon prijímal. A môžem vám povedať jednu vec. Ja nie na facebooku sa pýtam ľudí, tých, ktorí čakajú alebo nečakajú. Ja tam chodím osobne, pán poslanec. Napríklad viete, jak fungujú estékáčky? Nemáte ani šajnu, lebo nechodíte po nich. Ja som bol na piatich teraz posledné dva týždne. Musím vám povedať, niekde sa ľudia objednávajú a majú poradovník, kedy dostane termín, ide tam. Ale napríklad vo Vidovciach som včera bol a ráno, keď som išiel na vládu, tak som videl obrovskú šóru. No, keď som sa vracal, tak som sa tam zastavil. Viete, čo sa robí? Oni neobjednávajú, musíte sa postaviť do rady, keď chcete mať v ten deň estékáčku a spravia 50 áut na dvoch linkách, toto vedia. Na druhej strane, viete, čo sa deje? To neviete vôbec, ale poviem vám to, tí, ktorí dovážajú autá zo zahraničia, práve tie šroty, o ktorých vy hovoríte, ste hovoril, keď sme predkladali tento zákon, tak oni do siedmich dní musia legalizovať to auto, čiže musia prejsť emisnou kontrolou a estékáčkou. No čo im z toho vychádza? Že donesie 20 áut a postaví sa do rady, lebo ich musí spraviť estékáčka. O čo vám ide teraz? Ide vám o to, že jednoducho buď sa budú vykonávať tie kontroly tak, ako majú byť, alebo dáme na jeden pás tri autá naraz a nevidíte cez tú kameru ani ešpézetku, nič. Taký je stav. My sme ani jednu normu nemenili, len sme namontovali jednu kameru. A už som to povedal x-krát, teraz nemáte šancu zabudnúť nejaký balíček na prednom sedadle, aby sa vám to posunulo, lebo sa to nedá a technici to na seba nezoberú. Čiže prechádzali také autá, čo nemali katalyzátor, nešla smerovka. Má prejsť? Nešla smerovka, má prejsť? Môže dopravnú nehodu jakú spraviť. Nejdú brzdové svetlá, má prejsť? Kvape olej z traktoru, má prejsť? Tak čo chcete? Chcete to spustiť teraz celé, nech prebehne auto čo najrýchlejšie, dáte 50 euro, už sme vybavení a som doma? A keď vám zrazí vnuka auto, keď vychádza z estékáčky, že nejdú brzdy alebo nemá brzdové svetlá, jak sa budete chovať? Keď budete minister raz, na to dajte odpoveď. Ďakujem. (Potlesk.)
Soboňa, Juraj, poslanec NR SR (2019-06-19):
Ďakujem, pán predsedajúci. Pani kolegyňa, ja práve mám opačný názor, že tento návrh by nemal byť vrátený a tento vládny návrh je očakávaný aj zo strany samosprávy. Tiež sa obraciam na ten § 50b. Tu je jasne definované, akou formou môžu byť prevedené tie pozemky do vlastníctva obce alebo vyššieho územného celku. Predsa aj tie obce, ktoré nemajú územné plány, môžu týmto pádom prísť k tým pozemkom, ktoré možno už dlho užívajú. Ale tu je ešte jedna zásadná vec, že na týchto pozemkoch sa nachádzajú nevysporiadané pozemky telovýchovných jednôt, športové zariadenia nielen obcí, ale aj občianskych združení a práve toto ja vítam, že tým sa urýchli aj majetkovo-právne vysporiadanie pre samosprávu, obce a vyššie územné celky aj z toho dôvodu, že naozaj v minulosti štát zanedbal a odovzdal do obce pozemky a stavby, ktoré vôbec neboli vysporiadané a týmto sa aj čiastočne rieši táto kompetencia. No a čo sa týka, predsa touto novelou zákona, vládneho zákona sa posilňujú aj kompetencie lesnej inšpekcie. Takže ja nevidím dôvod na stiahnutie, práve naopak, vítam aj zo strany miest a obcí túto novelu zákona. Ďakujem.
Hlinka, Jozef, poslanec NR SR (2021-12-08):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Remišová, Veronika, poslankyňa NR SR (2017-04-04):
Ďakujem kolegovi Ondrejovi Dostálovi. Áno, je pravda, že v súčasnosti majetkové priznania, alebo takto, že neprimerane sa trestajú formálne chyby v majetkových priznaniach a skutočne dôležité veci, ako napríklad podiely v právnických osobách, pôžičky vo firmách a tak ďalej, v tých majetkových priznaniach ani nefigurujú. Tak isto vieme, že ako niektorí obchádzajú politici majetkové priznania, že celý majetok je napísaný na nejakú firmu, takže v podstate oni nevlastnia nič, ani žiadny dom, nič nemajú a bývajú v podstate v dome, ktoré vlastní ich firma, ako jeden bývalý poslanec Národnej rady. Takže majetkové priznania by mali byť nástrojom na kontrolu politikov a verejných funkcionárov, aby skutočne sme vedeli, či, či svoju funkciu nezneužívajú na osobný prospech.
Svrček, Miloš, poslanec NR SR (2022-05-05):
Ďakujem, vážený pán predsedajúci. V súlade s čl. 80 Ústavy Slovenskej republiky a § 129 zákona 350/1996 o rokovacom poriadku Národnej rady Slovenskej republiky v znení neskorších predpisov si vám dovoľujem podať nasledovnú interpeláciu. Je určená na ministra dopravy a výstavby pána Doležala. Je zrejmé, že región Zemplína bez poriadnej cestnej infraštruktúry výrazným spôsobom zaostáva za inými regiónmi Slovenska. O tom, že Michalovce, Sobrance a Humenné sú v 21. storočí chýbajúcim napojením na diaľničnú sieť doslova odrezané od sveta, netreba hádam nikomu zdôrazňovať. Mnohí mladí ľudia odtiaľ z uvedeného dôvodu odišli a región Zemplína tak má nejasnú perspektívu. Je však aj zrejmé, že významná je nielen výstavba diaľnic a rýchlostných ciest, ale aj ciest I. triedy. Jedným z mimoriadne dôležitých úsekov v regióne Zemplína je križovatka ciest I/18 a I/74 v meste Strážske v okrese Michalovce, ktorej výstavba je dôležitá z dôvodov veľkého počtu smrteľných nehôd, a s tým spojenej vysokej nebezpečnosti a rizikovosti daného cestného úseku. V rámci tohto úseku sú dlhé roky ohrozované najzraniteľnejšie skupiny obyvateľstva, pričom predmetný úsek je tiež dopravnou tepnou medzi okresmi Michalovce, Humenné a Vranov nad Topľou. V rámci technologického postupu daného úseku sa jedná o prestavbu priesečnej neriadenej križovatky ciest I/18, I/74 a miestnou komunikáciou na okružnú križovatku so spojovacími vetvami. Predpokladaná hodnota zákazky je 750 000 eur bez DPH a prestavba križovatky by mala byť spolufinancovaná z fondov Európskej únie. Verejné obstarávanie bolo vyhlásené minulý rok v mesiaci jún, ale k dnešnému dňu nie je potvrdená platnosť predložených ponúk, a tým nie je verejné obstarávanie ešte definitívne ukončené. Výstavba tohto kruhového objazdu sa pôvodne očakávala ešte v roku 2020, pričom omeškanie spôsobilo aj odvolanie sa jedného z uchádzačov zapojených do verejného obstarávania. Verejné obstarávanie už vtedy bolo v záverečnej fáze, pričom bol významný, vyzvaný úspešný uchádzač na súčinnosť, teda predloženie dokladov k podpisu zmluvy o dielo. Momentálne ma však kontaktovalo viacero občanov z mesta Strážske, či sú pravdivé informácie, že súťaž nemá svojho víťaza a Slovenská správa ciest musela súťaž zrušiť z dôvodu, že žiadna firma, ktorá sa zapojila do verejnej súťaže, nemala záujem zmluvu podpísať z dôvodu obáv z ďalších veľkých zvyšovaní cien stavebného materiálu. Je zrejmé, že situácia je v danom segmente mimoriadne zložitá a veľké zdražovanie vytvára pre stavebný segment veľké riziká, ale obyvatelia troch mimoriadne dopravne exponovaných okresov by chceli mať informáciu, čo sa deje momentálne s prípravou výstavby kruhového objazdu. A práve v nadväznosti na uvedené skutočnosti by som sa vás chcel opýtať, pán minister dopravy a výstavby, na nasledovné: 1. Vo veci výstavby okružnej križovatky v meste Strážske konkrétne na križovatke ciest I. triedy I/18 a I/74 medzi ulicami Mierová, Osloboditeľov a Vihorlatská sa chcem informovať, aký je ďalší časový a procesný harmonogram a postup zo správy Slovenskej správy ciest. Napríklad prípadné navýšenie rozpočtu a opätovné vyhlásenie novej súťaže. Ďakujem.
Bugár, Béla, podpredseda NR SR (2017-11-29):
Ďalej v rozprave vystúpi pán poslanec Heger. Nech sa páči.
Heger, Eduard, poslanec NR SR (2017-09-08):
... že budeme to robiť iným spôsobom. Ďakujem, skončil som, ako hovorí pán Árpád Érsek. (Smiech. Potlesk.)
Paška, Pavol, predseda NR SR (2014-06-25):
Pán poslanec, pán poslanec, ale to vyplýva zo zákona. Nemusíte nám vysvetľovať, čo máme robiť. Dobre? Takže budeme hlasovať, boli sme neuznášaniaschopní. Zákon jasne hovorí, pri najbližšej uznášaniaschopnosti musíme dať hlasovať, takže nemusíte sa rozčuľovať.
Suja, Miroslav, poslanec NR SR (2021-11-24):
Ďakujem za slovo. Pán podpredseda Blanár, súčasná vláda by mohla vyučovať papalášizmus, ako to si veľmi dobre povedal. Ja si už neviem predstaviť, veď SaS-ka zaprie aj Sulíkovu dcéru. To už je aký papalášizmus? (Povedané so smiechom.) Kto už zaprie vlastné dieťa?! SaS-ka zaprie Sulíkovu dcéru. Vy, kto z nás si dovolí zaprieť vlastné dieťa? To len SaS-ka, svetová, takže asi tak. O nič iné tu nejde, len o to, presne si to pomenoval, aby sme zabránili našim ruským priateľom prísť sa pokloniť padlým hrdinom, ktorý položili život za oslobodenie Slovenska alebo Československa. Ale čo čakáme od Naďa, k pani ministerke sa nejdem vyjadrovať, je žena, tak radšej si to nahám. Ale čo čakáme od Naďa – pročkovca? Však viete, toto je tá transparentnosť podľa OĽANO. Však keď si pozrieme tú transparentnosť, tieto výberové konania, kde aj veľakrát bol aj hlavným aktérom pročkovec hlavný, to sa nedá iné povedať. Východoslovenský ústav srdcovocievnych chorôb – hutník transparentne vybraný. Riaditeľ nemocnice ďalší – výrobca okien. Detská nemocnica – lesník. To je tá transparentnosť, pán podpredseda, ktorú si spomínal, to je tá, presne tá transparentnosť! Lesníka za riaditeľa detskej nemocnice, Banský úrad, Banský úrad – SaS-ka (reakcie z pléna), Banský úrad – SaS dala výrobcu nábytku, veď toto je... (Ruch v sále a zaznievanie gongu.) A o predsedoch okresných úradov sa už nejdem ani vyjadrovať. Pán podpredseda, tu spomínať nejakú transparentnosť pročkovcom a SaS-károm, veď oni nepoznajú význam slova transparentnosť, kolegovia, kolegyne. Veď to je úchvat, čo títo tu dokazujú. (Ruch v sále.)
P. Paška, predseda NR SR: (2007-06-20):
(Hlasovanie.) 139 prítomných, 129 za, 7 sa zdržalo, 3 nehlasovali. Konštatujem, že sme schválili uvedené body zo spoločnej správy. Ďalej, pán spravodajca.
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu... (Prerušenie vystúpenia predsedajúcim.)
M. Hort, podpredseda NR SR: (2009-12-01):
návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Macedónskou republikou o zamedzení dvojitého zdanenia a zabránení daňovému úniku v odbore daní z príjmov a z majetku . Návrh vlády má tlač 1287 a spoločná správa výborov je ako tlač 1287a. Pán minister a podpredseda vlády, prosím o odôvodnenie návrhu.
Bugár, Béla, podpredseda NR SR (2017-02-03):
Dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Kuciaňovej, nech sa páči.
Kaník, Ľudovít, poslanec NR SR (2013-12-18):
Budem sa snažiť byť veľmi stručný a odpovedať na tieto položené otázky. Áno, tá charakteristika toho, v čom spočíva oživenie miestnej ekonomiky, bola, si ju pochopil správne. Nejedná sa o to, že začne predaj toho alkoholu, ale keďže tie pálenice zamestnávajú ľudí, minimálne vlastníka a nejaký okruh ľudí, a dnes veľká väčšina z nich pracuje len sezónne, to znamená, potom sa to zatvorí a práca nie je, takže nefunguje. Takže do miestnej ekonomiky, ako som povedal, naozaj nie je to nič svetoborného, ale každé jedno pracovné miesto je dôležité, tým, že by sa rozšírila doba, počas ktorej by táto prevádzka mohla fungovať na celý rok, tak, samozrejme, by to malo súvis s miestnou ekonomikou a, samozrejme, aj s odvodom daní do rozpočtu, štátneho rozpočtu v tomto prípade, ale aj to je ekonomika, veď tie spotrebné danie nie sú malé. Takže v tomto spočíva to oživenie miestnej ekonomiky. A z hľadiska tých možností alebo toho, že treba dávať na to pozor, všetky tieto prevádzky sú pod drobnohľadom, sú kontrolované, veď práve preto to je dobré, že sú legálne, podľa zákonov fungujú, tým pádom je zabezpečené tam aj dodržiavanie všetkých technologických postupov. No horšia situácia je, ktorá, čo si budeme tajiť alebo nahovárať, nie je science fiction, ale je to realita, že aj prebieha načierno pálenie alkoholu z rôznych surovín, aj z ovocia, aj z iného. Tam to pod kontrolou nie je. Takže dochádza nielen k úniku spotrebnej dane, ale aj k tým rizikám, ktoré si sám spomínal. No a tuto pri iných veciach, myslím, že konkrétne od vás idú výzvy na liberalizáciu prístupu. Takže tu sa netreba, myslím, obávať. Toto je tradičná záležitosť, ktorá by nejaké riziká nepriniesla. Ani ten technologický postup nie je, aj keď je, samozrejme, iný, ale neznamená, že by to bol nejaký problém. Rozprával som sa s prevádzkovateľmi páleníc a veľmi by uvítali to, keby to mohlo byť rozšírené a nebol by to žiaden problém, ktorý by z nejakého technologického hľadiska komplikoval túto situáciu. Čiže toľko na vysvetlenie. Ďakujem za pozornosť. Ešte raz prosím o podporu tohto návrhu zákona.
P. Hrušovský, predseda NR SR: (2003-11-05):
(Hlasovanie.) 116 prítomných, 44 za návrh, 66 proti, 6 sa zdržalo. Návrh sme neschválili. Prosím, pokračujme v hlasovaní o ďalších návrhoch.
Bugár, Béla, podpredseda NR SR (2017-12-08):
Nech sa páči, prezentujme sa a hlasujme. (Hlasovanie.) Prítomných 130 poslancov, za 91, zdržalo sa 39 poslancov. Návrh sme schválili. Teraz prosím pána poslanca Bagačku, aby uviedol hlasovanie v prvom čítaní o vládnom návrhu zákona o regionálnej investičnej pomoci (tlač 747), 30. bod nášho programu. Nech sa páči. (Hlasovanie o vládnom návrhu zákona o regionálnej investičnej pomoci a o zmene a doplnení niektorých zákonov , tlač 747.)
P. Hrušovský, podpredseda NR SR: (2002-05-30):
(Hlasovanie.) 120 prítomných, 26 za, 32 proti, 59 sa zdržalo, 3 nehlasovali. Neschválili sme tento návrh. Ďalší návrh. A. Ivanko, poslanec: Pristúpime k štvrtému pozmeňujúcemu návrhu pána poslanca Šebeja.
Schlosár, Rastislav, poslanec NR SR (2021-07-23):
Pán poslanec Takáč, súhlasím s tým, že ustanovenia toho návrhu zákona, ktoré dávajú tú kľúčovú kompetenciu Úradu verejného zdravotníctva alebo teda rozširujú jeho kompetencie, sú naozaj veľmi neurčité. Je to taký bianco šek do budúcnosti a v podstate vieme, že to neni, neni to nejakým spôsobom náhoda, je to úmysel, tak ako aj pri mnohých iných zákonoch, aby v podstate ten hlavný hygienik, ten tzv. hlavný hygienik získal možnosť do budúcnosti prijímať prakticky v medziach teda tohto zákona, ak by to prešlo, akékoľvek vyhlášky, ktoré by obmedzovali ďalej ľudí. Treba si uvedomiť, že mnohí ľudia si myslia tak celkom naivne, že stačí, že ochorenie COVID-19 prekonajú a tým pádom že už sa ich to nebude týkať, stačí, že sa občas nechajú otestovať alebo že sa nechajú plne zaočkovať, čo dneska je ako zaočkovanie dvoma dávkami vakcíny, ale neuvedomujú si, že tento zákon im, v podstate umožní hlavnému hygienikovi prijímať aj také vyhlášky, ktoré budú vyžadovať od ľudí nieže dve dávky vakcín, ale kľudne aj tri, štyri, päť, šesť vakcín, päť dávok vakcín a ten zákon im to jednoducho umožní. Takisto ako možnože bude vynucovať hlavný hygienik to, aby sa nechal človek testovať nie raz za týždeň, raz za mesiac a kľudne aj každý tretí deň, každý deň, jednoducho toto je čistý bianco šek pre hlavného hygienika na to, aby mohol, aby mohol zneužívať tento návrh zákona proti ľuďom.
Jarjabek, Dušan, poslanec NR SR (2020-05-14):
Ďakujem pekne. Ja nepriamo nadviažem na to, o čom hovoril pán kolega Petrák, ale v prvom rade chcem oceniť u pani poslankyne Hatrákovej ten taký konštruktívny, konštruktívny spôsob pýtania sa, resp. konštruktívny spôsob kladenia otázok, bez takej tej nejakej zloby a toho červeného súkna, ktorý majú mnohí pred očami. Proste padli tuná nejaké otázky normálne, padnú, predpokladám, aj normálne odpovede. Ja sa len chcem spýtať jednu vec pani poslankyne a bol by som veľmi rád, aby mi na to úprimne odpovedala, či vôbec má zmysel z jej strany sa pýtať, či dopredu nechce prejudikovať nejaké odpovede, o ktorých si myslí, že tie odpovede, či budú také, alebo onaké, jej myslenie sa v tomto smere nezmení, či vôbec tento dialóg má zmysel. Hej, či naozaj očakávate nejaké odpovede, ktoré by mohli z vašej strany poopraviť isté domienky, domnienky, či existuje, a verím, že existuje z vašej strany istá, istá normálna reakcia na tie veci, ktoré sú vám neznáme, a či to vlastne toto všetko nie je zbytočné ako mnoho tých rozpráv, ktoré tuná prebehli, či nemáte dopredu pripravené odpovede na to, čo budete počuť. To je všetko, ďakujem pekne za pozornosť.
Kvasnička, Marián, poslanec NR SR (2013-06-17):
Ďakujem. Ja len krátko. Myslím, že dve témy sa v tých faktických objavili, téma tých dôstojníkov, ktorí vypovedali. Kolegovi poslancovi Duchoňovi, prečo nekonali vtedy, keď aktívne sa podieľali na tom šetrení, neviem, aká bola ich hierarchia v rámci Vojenského spravodajstva vtedy, neviem, či mali tie kompetencie. Je to, samozrejme, legálna otázka, legitímna otázka, mňa ale zaujíma aj tá druhá, že prečo konajú teraz. Aký to musí byť pocit po 20 rokoch spravodajskej, aktívnej spravodajskej služby so všetkou zložitosťou tej prípravy, výcviku a celého toho mechanizmu, keď títo ľudia vlastne, lebo aj to je predmetom diskusie v médiách, keď sú schopní ísť pred kamery a vypovedať o tom – je to prejav krajného zúfalstva? Ja by som mal strach o ich životy, napokon aj, myslím, že aj Suchodolinský nám to povedal, že si myslí, že jediný výsledok celej tejto kauzy napokon bude jeho krk, že s tým pocitom zaspáva a vstáva. Neviem povedať, prečo vtedy nekonali, som rád, že konajú aspoň teraz a tú tmu utajenia aspoň trochu dekonšpirujú. Pokiaľ ide o ten môj podpis, jako keď veci nadobudnú dynamiku a rozmer, ktorý je už potom pre kvalifikovanie alebo posudzovanie toho ministra neúnosný, ja bez toho, že by mi to potrebovali kolegovia zo SaS pripomínať, viem, a s mojimi kolegami z KDH, myslím, že v tom sme zajedno, že keď voda pretečie, vždycky sme doteraz spravili to, čo bolo potrebné spraviť. Len ja nemám rád, keď ma niekto naháňa. Ja sa rozhodnem. Ďakujem.
Laššáková, Jana, podpredsedníčka NR SR (2015-11-24):
Vážené panie poslankyne, páni poslanci, pokračujeme v popoludňajšom rokovaní ôsmeho dňa 58. schôdze Národnej rady Slovenskej republiky druhým čítaním o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov . Vládny návrh zákona je pod tlačou 1724, spoločná správa výborov má tlač 1724a. Nech sa páči, pán podpredseda vlády a minister vnútra, poprosím vás o odôvodnenie vládneho návrhu zákona.
Figeľ, Ján, podpredseda NR SR (2012-10-19):
S ďalšou faktickou poznámkou je prihlásený pán poslanec Kamenický.
Grendel, Gábor, podpredseda NR SR (2022-10-25):
S faktickou poznámkou pán poslanec Miroslav Urban ako jediný, nech sa páči.
Pčolinský, Peter, podpredseda NR SR (2023-02-01):
Ukončujem možnosť prihlásiť sa s faktickými. Na vaše vystúpenie, pán minister, sú tri faktické poznámky. S prvou pán poslanec Benčík.
Figeľ, Ján, podpredseda NR SR (2013-12-16):
Nech sa páči, pani spravodajkyňa.
Laššáková, Jana, podpredsedníčka NR SR (2015-11-11):
Ďakujem pekne, pán spravodajca. Zaujmite miesto určené pre spravodajcu. Otváram všeobecnú rozpravu. Do rozpravy som dostala písomné prihlášky, za klub Kresťanskodemokratického hnutia tak vystúpi pán poslanec Brocka a ďalej do rozpravy je písomne prihlásený pán poslanec Mihál. Nech sa páči, pán poslanec Brocka, máte slovo. Ako som už uviedla, pán poslanec vystupuje za klub Kresťanskodemokratického hnutia.
Mičovský, Ján, poslanec NR SR (2022-10-05):
Ďakujem za slovo. Chcem osobitne poďakovať pánovi poslancovi Dostálovi za záver jeho vystúpenia, kde spomenul slová alebo citoval slová pána ministra zahraničných vecí Káčera. Tie slová považujem za nadčasové a v tejto situácii a v tejto dobe, akú žijeme, za veľmi potrebné ich pripomínať. Mne osobne tak trocha pripomenuli aj nedávne vystúpenie tu v parlamente pána ministra Káčera, keď povedal niečo o tom, že sa musí každý rozhodnúť aj z pohľadu na to, čo sme zažili alebo generácie pred nami v minulosti, na ktorej strane histórie chceme stáť. Tie slová, ktoré vtedy povedal, na mňa zapôsobili a mám dojem, že tieto na ne vhodne nadväzujú, takže by bolo veľmi dobré a v tomto ohľade chcem využiť túto príležitosť, aby som poďakoval, že sme mali takého ministra zahraničných vecí, ako bol pán Korčok, že našťastie máme aj na jeho mieste takého, ako je pán Káčer. V tejto dobe, keď vieme, že s našou zahraničnou orientáciou, nie sexuálnou, ale zahraničnou orientáciou našej krajiny máme dosť veľké problémy na Slovensku. Tak takýto jasný prozápadný postoj nesmierne oceňujem. A vždy keď, kým tu budem sedieť, budem ho oceňovať. Považujem to za otázku prežitia tejto krajiny tam v tom priestore, do ktorého patríme a ktorý patrí kultúrnym ľuďom. Ďakujem.
Remišová, Veronika, poslankyňa NR SR (2017-06-14):
Ďakujem. Pán Hrnko, máte zlé informácie alebo ste nečítali životopis Titusa Zemana, ale jeho mlátili eštebáci a komunisti. To, či boli čechoslovakisti, je v tomto prípade úplne jedno. Ďakujem kolegovi Osuskému za pripomenutie, že sme vybudovali jednu funkčnú inštitúciu a akú úctu požíva táto inštitúcia. A ja ešte raz pevne verím alebo by som chcela navrhnúť predkladateľom, aby túto hanebnú novelu stiahli. Ďakujem.
Paška, Pavol, predseda NR SR (2013-09-17):
Pán poslanec Hraško.
Paška, Pavol, predseda NR SR (2012-12-11):
Pán poslanec Sulík.
Matejičková, Zuzana, poslankyňa NR SR (2024-06-27):
Ďakujem pekne. Pán predsedajúci, dajte, prosím, hlasovať o vrátenom zákone. Odporúčanie gestorského výboru je zákon schváliť.
Pčolinský, Peter, podpredseda NR SR (2023-05-17):
S reakciou pán poslanec Filip Kuffa.
Jurík, Beáta, poslankyňa NR SR (2023-12-18):
Nič sa nestalo. Ďakujem pekne za váš príspevok. Mňa zaujal najmä ten úvod, aj keď vlastne celý, celá tá rozprava hovorila o tom moduse operandi, akým sa toto všetko deje, teda ten úvod o únose demokracie, našej liberálnej demokracie smerom k takzvanej iliberálnej demokracii alebo teda neliberálnej. A to je vlastne to, čo majú naši južní susedia. A viem, že teda mnoho ľudí, najmä tých, ktorí sa často oháňajú tým, ako treba bojovať proti tej zlej liberálnej demokracii, v skutočnosti nepozná význam pojmu iIiberálna demokracia, tak by som ho rada pripomenula. Tento pojem sa používa pre označenie situácie v krajine, v ktorej sa síce konajú slobodné voľby, ale rozsah uplatňovania občianskych práv je na úrovni, ktorá nedovoľuje poznať a kontrolovať záujmy a rozhodovanie volených zástupcov. Veľmi zjednodušene povedané, ide o moc, kde cieľ je jasný. Po získaní moci ju treba zabetónovať, aby už nebolo cesty späť. A všetko naznačuje tomu, že keď sme počas kampane hovorili o orbanizácii Slovenska, nestrašili sme nadarmo, pretože kroky, ktoré táto vláda od začiatku robí, jasne potvrdzujú, že aj náš smer, či už teda s veľkým alebo s malým „s“ je jasný. A vôbec všetky tie body, o ktorých ste hovorili, či už rušenie špeciálnej prokuratúry, vôbec zrušenie každej inštitúcie, úradu, na čele ktorého je im nevyhovujúci človek, a tá nutnosť rýchlo a potichu prevziať kontrolu nad kontrolnými úradmi, ale aj pomerne nenápadné zmocnenie sa SIS a správanie sa k médiám a tak ďalej vlastne len potvrdzujú to, ktorou cestou sa Slovensko, žiaľ, vydáva. A mňa mrzí, že na tomto celom participujú aj takí ľudia z HLAS-u ako napríklad ministerka Dolinková alebo minister Drucker, od ktorých ľudia, žiaľ, čakali asi trochu viac, ako než len byť... (Prerušenie vystúpenia časomerom.)
Danko, Andrej, predseda NR SR (2017-12-21):
Ďakujem. Pán poslanec Suchánek.
Truban, Michal, poslanec NR SR (2024-01-23):
Ty si, Oskar, vo svojom vystúpení veľmi dobre ukázal a povedal, že všetko, čo tu bolo predložené v parlamente, išlo skráteným legislatívnym konaním a množstvo takýchto konaní nás tu ešte čaká. A pýtal si sa aj prečo a hovoril si o tom, že však si vymyslia potom ďalšie a ďalšie názvy alebo, respektíve iné typy skrátených konaní. A ja si myslím, že celé toto je z ich strany len taká hra na demokraciu. Keby bolo naozaj že po nich, tak tu máme návrat nie možno do tých deväťdesiatych, dvetisíc- rokov, ako som hovoril v predchádzajúcom príspevku, ale práve aj do rokov osemdesiatych, sedemdesiatych, keď to ani nebola už hra na demokraciu. A ja si myslím, že nie sme úplne ďaleko od toho, aby sa to tu postupom celé zvrhávalo na nejakú diktatúru a jediné, čo ich naozaj drží od toho, aby to tu nevalcovali vo veľkom a neskrátili aj toto skrátené legislatívne konanie, respektíve ho neprerušili a neprehlasovali, neprevalcovali si, sú iba ľudia v uliciach, sú protesty a sú aj najbližšie chystajúce sa voľby, ktoré musia oni zvažovať, že naozaj sa nemôžu ukázať svoju pravé pro... protidemokratické ja, ktoré majú proste v sebe, a treba si to povedať. Lebo vidno to aj na tých ďalších krokoch, ktoré si aj ty, Oskar, jasne pomenovával. Napriek tomu, že tu prebieha debata a majú kopec ďalších argumentov, ako ich zapracovať, tak neberú si to k sebe, nepovedia, že okej, trošku sme to urýchlili, je tam veľmi veľa chýb, poďme to nejako opraviť, ale naopak, presne ako si aj ty povedal, začínajú opravovať rokovací poriadok presne práve preto, aby mohli demokraciu okliešťovať pomaličky viac a viac a nakoniec tento parlament, môže sa stať, že bude naozaj už iba, už iba na ozdobu a budú to tu valcovať hlava-nehlava a veľmi rýchlo, ale budeme robiť všetko pre to... (Prerušenie vystúpenie časomerom.)
Hrušovský, Pavol, podpredseda NR SR (2010-08-03):
Páni poslanci, prosím o chvíľku strpenia a pokoj v rokovacej sále. Pán poslanec Janiš.
Glváč, Martin, podpredseda NR SR (2017-10-12):
Ďakujem. Pani poslankyňa, chcete položiť doplňujúcu otázku? Nech sa páči.
T. Cabaj, podpredseda NR SR: (2010-02-02):
Otváram všeobecnú rozpravu. Písomne sa do rozpravy nikto neprihlásil. Má záujem sa niekto prihlásiť do rozpravy ústne? Nie je tomu tak. Končím možnosť prihlásiť sa do rozpravy ústne. A zároveň rozpravu vyhlasujem za skončenú. Ani pani navrhovateľka, ani spravodajkyňa sa nemajú k čomu vyjadriť, rozprava nebola. Prerušujem rokovanie o tomto bode programu. Pani podpredsedníčka vlády, ďakujem pekne za uvedenie návrhov zákonov aj tejto informácie, stretneme sa po 17.00 hodine, keď sa nám podarí odhlasovať návrh na skrátené konanie. Panie poslankyne, poslanci, budeme pokračovať, a to prvým čítaním o vládnom návrhu zákona o spotrebiteľských úveroch a o iných úveroch a pôžičkách pre spotrebiteľov  a o zmene a doplnení niektorých zákonov . Vládny návrh zákona má tlač 1421, návrh na jeho pridelenie  na prerokovanie výborom je v rozhodnutí predsedu č. 1467. Poprosím ministra financií Slovenskej republiky Jána Počiatka, aby vládny návrh zákona uviedol. Nech sa páči.
Blaha, Ľuboš, podpredseda NR SR (2024-01-23):
Pán poslanec Michal Sabo.
I. Mikloš, podpredseda vlády  a minister financií SR: (2003-09-09):
Ďakujem.
P. Hrušovský, predseda NR SR: (2004-11-30):
D. Štrofová, poslankyňa: Žiadam podpredsedu vlády Csákyho, aby predložil informáciu o plnení a čerpaní zdrojov z Európskej únie za rok 2004 a pripravenosť rezortov na čerpanie v budúcom roku. Žiadam, aby sa tak stalo do 15 dní, teda ešte na tejto schôdzi. Ďakujem.
Bugár, Béla, podpredseda NR SR (2016-10-25):
Pán poslanec Viskupič.
Číž, Miroslav, podpredseda NR SR (2015-06-23):
Kolegyne, kolegovia, teraz v súlade s rokovacím poriadkom požiadal o slovo spravodajca, pán poslanec Kolesík má slovo. Po ňom vystúpi pán poslanec Hudacký.
Galko, Ľubomír, poslanec NR SR (2017-04-06):
Ďakujem pekne. Pán minister, čo bolo podľa vás len subjektívne vyjadrenie navrhovateľov? Ktorá z výpovedí ktorého dieťaťa, čo tu bola čítaná? O tom, ako ich mlátili hokejkami? Alebo to, ako museli chodiť v ružovom pyžame? Alebo to, ako ich zamestnanci sexuálne zneužívali a vynucovali si na nich sex? Alebo ako im dávali drogy? Nalievali alkohol? Alebo ako ich držali o hlade? Vy sa nehanbíte?! Vy ste sa spreneverili tomu, čo by nám, pán minister, bez ohľadu na stranícke tričko malo byť všetkým sväté. Vy ste neochránili, ale práve naopak, hodili ste cez palubu bezbranné deti, deti, ktoré ste boli povinný chrániť. Pán minister, vy si skutočne myslíte, že v tejto miestnosti existuje čo len jeden človek, ktorý verí tomu, že tie otrasné výpovede detí a dospelých bývalých klientov predmetného zariadenia, o ktorom dnes hovoríme, ktoré tu čítala Natália Blahová, sú vymyslené? Tak si buďte istý, že ani jeden takýto človek tu nie je. Všetci vieme, že to je pravda bez ohľadu na to, či vás dnes tí ľudia podržia alebo nie. Pretože takéto množstvo výpovedí u rôznych ľudí v rôznych časoch sa jednoducho nedajú vymyslieť, pán minister. Všetci to vieme. Viete to vy, viem to ja, vedia to vaši kolegovia a vie to aj obyvateľ Bašternákovho bytu, ktorý sa nezmohol na nič iné len na to, že tu trikrát urazil kolegyňu a zdrhol zbabelo odtiaľto preč. Pán minister, vy ste obetovali tých najbezbrannejších, obetovali ste tých najzraniteľnejších, zneužívané a závislé deti. Vy by ste nemali byť odvolávaný, vy by ste mal stáť pred prokurátorom a pred sudcom. Ďakujem pekne. (Potlesk.)
P. Paška, predseda NR SR: (2007-11-28):
(Hlasovanie.) 135 prítomných, 75 za, 1 proti, 53 sa zdržalo, 6 nehlasovalo. Konštatujem, že sme tieto body odsúhlasili.
Sloboda, Radovan, poslanec NR SR (2022-06-21):
Ďakujem za slovo, pán predsedajúci. Ja vystúpim, som prihlásený do rozpravy, tak tam potom poviem viac. Ja som len teraz chcel v skratke reagovať hlavne na časť krúžkovné, lebo to je moja taká trošku srdcová záležitosť tohto, z tohto celého, z tejto celej záležitosti, a to možno teda, že to vlastne reagujem na kolegu Viskupiča teraz, hej? (Povedané so smiechom.) No, Marián, ďakujem ti pekne za ten krásny 25-minútový predslov, so všetkým úplne súhlasím a veľmi ma mrzí, že kolegovia z OĽANO prerušili s nami spoluprácu práve v tej oblasti toho krúžkovného. Zo začiatku to vyzeralo celkom dobre. Začali komunikovať medzi sebou ministerstvá financií, ministerstvo školstva, sekcia športu, kde v podstate už dva roky sa pripravuje tzv. pilotný projekt vzdelávacích poukazov, ktorý, si dovolím tvrdiť, stojí na pevných nohách. A využitím týchto skúseností sme, si myslím, sa mohli dopracovať celkom slušného, slušného výsledku v spolupráci s ministerstvom financií. Presnejší budem, ako som povedal, až v rozprave, takže toto som chcel len ešte doplniť k tomu celému vývoju situácie. A veľmi ma mrzí, že ministerstvo financií, priznali to ľudia z ministerstva, na pokyn ministra financií ako dostali pokyn ukončiť debaty s ministerstvom školstva a celý projekt sa zvrtol v podstate zo, v úvodzovkách, zo dňa na deň do stavu, v ktorom je dneska. A, bohužiaľ, dovolím si tvrdiť, že je to nerealizovateľný paškvil. Ďakujem za slovo.
Laurenčík, Milan, podpredseda NR SR (2020-09-29):
Prosím, kľud v sále.